આ દરમિયાન ડીવાયએસપી જાડેજાએ ચોટીલા પોલીસને જાણ કરતા ઈન્સપેક્ટર પરમાર પણ હાઈવે ઉપર રવાના થયા હતા અને આનંદપુર પાસે પોલીસની જીપને આંતરી લેવામાં આવી હતી. ત્યાર બાદ પોલીસ જીપમાં રહેલા ઈન્સપેક્ટર અંગે તપાસ કરતા અમદાવાદ સિવિલ ડિફેન્સમાં ફરજ બજાવતા અને તરણેતરના મેળામાં બંદોબસ્ત બજાવી પરત ફરી રહેલા ઈન્સપેક્ટર કનૈયાલાલ ડામોર નશો કરેલી હાલતમાં મળી આવ્યા હતા. ચોટીલા પોલીસે તેમની સામે ગુનો નોંધી તેમની ધરપકડ કરી હતી. જો કે જીપમાં અન્ય પોલીસે નશો ન્હોતો કર્યો પણ આ મામલે કોઈ મહિલાની છેડતી કર્યાની ફરિયાદ આપવાનો ઈન્કાર કરતા ઈન્સપેક્ટર સામે પ્રોહીબિશન એક્ટ હેઠળ કાર્યવાહી કરવામાં આવી છે.